Die wêreld in foto’s – 24 Mei 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Mark Carney, die goewerneur van The Bank of England, woon die 2018 Bank of England- markteforum by Bloomberg in Londen by. (Foto: Victoria Jones, AP) Brandbestryders en reddingswerkers help ŉ beseerde persoon nadat ŉ plaaslike trein Donderdag vroegoggend in ŉ vragmotor ingeploeg het wat op die treinspoor in Caluso, buite Turyn in Italië, stilgehou het. Minstens twee mense is dood en 18 beseer, het owerhede gesê. (Foto: Alessandro Di Marco, AP) Taoiseach Leo Varadkar, middel, Donderdag saam met kollegas van die Fine Gael-party op Merrionplein in Dublin, Ierland, in aanloop tot die referendum oor die agtste bepaling van die Ierse grondwet. Dié referendum oor die herroeping van die land se streng teenaborsie-wetgewing word deur teenaborsie-aktiviste beskou as die laaste poging teen wat hulle beskou as ŉ Europese norm van aborsie-op-aanvraag, terwyl advokate ten gunste van die reg op aborsie dit beskou as ŉ fundamentele oomblik vir ŉ Ierse vrou se reg om self te kies. (Foto: Niall Carson, AP) Guido Pella van Argentinië slaan die bal terug na Sam Querrey van die VSA tydens die tweede ronde van die Genève Ope-tennistoernooi in Genève, Switserland. (Foto: Martial Trezzini, AP) Ferrari se Sebastian Vettel van Duitsland agter die stuur tydens die eerste oefensessie vir die Monaco-Formule Een- Grand Prix op die Monaco-renbaan in dié stad. Die Grand Prix van Monaco vind Sondag 27 Mei plaas. (Foto: Felipe Dana, AP)